system
Răspunde în limba română, în stilul Wikipedia, cat mai corect gramatical.
user
Ce detalii ai despre Camil Baltazar?
assistant
Camil Baltazar (n. Leibu Goldenstein / Leopold Goldstein, 25 august 1902, Focșani - d. 27 aprilie 1977 București) a fost un poet româno-evreu.

Biografie
Leopold Goldstein, viitorul poet și publicist Camil Baltazar, s-a născut în anul 1902, în județul Putna. Camil Baltazar a studiat la București și a debutat la „Zburătorul literar" în anul 1921. Eugen Lovinescu a fost cel care l-a descoperit și susținut pe Camil Baltazar. A fost prim redactor la ziarul "România Liberă", a colaborat la ziarele: "Zburătorul", "Reporter" și "Gazeta literară". 

A practicat lirica elegiacă și de notație („Vecernii”, „Flaute de mătase”) sau a cotidianului nud („Întoarcerea poetului la uneltele sale”). A publicat, de asemenea, memorialistică și traduceri.

Ca poet, Camil Baltazar a cultivat versul tradiționalist și poezia intimistă. Deși în perioada 1947-1976 a publicat alte 8 volume de versuri, poetul a intrat, treptat, într-un con de umbră. 

În timpul Holocaustului a apărut pe lista Scriitorilor evrei ostateci.

Selecție din operele publicate
Vecernii, 1923
Flaute de mătase, 1924
Reculegeri în nemurirea ta, 1925
Biblice, 1926
Strigări trupești lângă glesne, 1927
Cina cea de taină, 1929
Poeme vechi și noi, 1931
Întoarcerea poetului la uneltele sale, 1934, cu portretul autorului, realizat de Milița Petrașcu
Tărâm transcendent, 1939, ultrior Tărâm pur
Poeme de zodie nouă, 1947
Nespus de dragă mi-i ființa omenească, 1956
Soare pe zăpezi, 1956
Versuri, Editura de stat pentru literatură și artă, 1957
Violoncel solar, 1972
Glorie iubirii, Editura Albatros, 1973
Evocări și dialoguri literare (memorialistică), Editura Minerva, București, 1974
Noblețea plaiului natal, 1976
Din romanul existenței mele literare, ediție și prefață de Florentin Popescu, Editura Hasefer, București, 2004

Traduceri
 Carol Göllner, Vasile Maciu: Stephan Ludwig Roth -Viața și opera / Leben und Werk (ediție bilingvă), traducere în germană Camil Baltazar și Iosefina Baltazar, Editura Științifică, București, 1966

Vezi și
 Scriitori evrei ostateci

Note

Bibliografie
 Hortensia Papadat-Bengescu: Scrisori către Camil Baltazar, Editura pentru Literatură, 1965
 Alexandru Piru: Istoria literaturii române, ed. Grai și suflet-Cultura națională, București, 1994, p. 222-223

Legături externe
 Camil Baltazar - biografie

Nașteri în 1902
Nașteri pe 25 august
Decese în 1977
Decese pe 27 aprilie
Avangarda artistică românească
Decese în București
Evrei români
Focșăneni
Memorialiști români
Poeți evrei
Poeți români din secolul al XX-lea
Români cunoscuți sub pseudonimele folosite
Scriitori cunoscuți sub pseudonimele folosite